Hof laat vaar saak teen vrou wat glo polisie aanval | Maroela Media
Thandiswa Losi, die dogter van Suid-Afrika se ambassadeur in Tunisië, is vroeg die oggend saam met 'n groep vriende in Esselenstraat in Sunnyside in hegtenis geneem vir aanranding nadat sy foto's van die polisie geneem het wat glo 'n ander vrou aangerand het.
"Ek het probeer om die voorval met my selfoon af te neem, maar 'n polisiebeampte het my foon gevat. Daarna het hy my geslaan en in hegtenis geneem," het Losi gesê.
Die polisie by die Sunnyside-polisiekantoor het haar glo beveel om die beeldmateriaal uit te vee. Sy is later die dag vrygelaat, maar die polisie het 'n saak van aanranding teen haar aanhangig gemaak.
Sy het ook 'n klag van aanranding teen die polisie aanhangig gemaak. Dié saak duur voort.
Losi was geïrriteerd toe die klag wat die polisie teen haar ingedien het, laat vaar is.
"Dit is uiters ongerieflik. Ten spyte van die feit dat ek onregmatig in hegtenis geneem is, het hulle my vandag vier uur lank hier laat wag," het sy gesê.
Die onafhanklike polisie-ondersoekdirektoraat (Opod) het bevestig dat sy die voorval aangemeld het.
Ao. Dave Miller, polisiewoordvoerder, was Dinsdagoggend nie bewus van die voorval nie en lt.kol. Katlego Mogale, provinsiale woordvoerder, wou nie kommentaar lewer voordat daar behoorlik ondersoek ingestel is nie.
Gauteng-polisiebeampte met skerp voorwerp aangeval
Een vrot aartappel maak die hele saak vrot hoe vertou mens weer die polisie na so geval?
Ai saps, as julle iemand wil [email protected], doen dit waar niemand sien nie … leer julle dan nooit nie?